alexandrainst/scandi-wiki huggingface dataset:
Gunhild Hoffmeister

Gunhild Hoffmeister () er ein tysk tidlegare friidrettsutøvar frå Forst i Brandenburg som tevla for Aust-Tyskland. Ho vart europameister på 1500 m i 1974, og tok til saman tre OL-medaljar på mellomdistansane under sommarleikane 1972 og 1976.

Aktiv
Hoffmeister deltok i EM 1969, utan å nå finale. Året etter vann ho 800 m i universiaden i Torino på tida 2.01,8. I 1971 tok ho sølvmedaljen på 1500 m i friidetts-EM i Helsingfors. Ho var også med i 800-metersfinalen, der ho datt.

Under sommar-OL 1972 i München gjorde Hoffmeister to gode løp. På 800 meter fekk ho bronsemedaljen og på 1500 m tok ho sølv. Ho fekk med seg to medaljar også frå EM i friidrett 1974. Meisterskapen, som vart avvikla i Roma, opna for hennar del med sølv på 800 meter bakom Liljana Tomova frå Bulgaria. På avslutningsdagen tok derimot Hoffmeister ein klar siger på 1500 m, framom nettopp Tomova.

I dei olympiske sommarleikane 1976 i Montreal kopierte Hoffmeister prestasjonen på 1500 m frå førre OL og tok ein ny sølvmedalje. 

Hoffmeister vart austtysk meister på 1500 m åra 1968-74 og 1976, samt på 800 m åra 1970-74 og 1976. Hennar personlege rekordar er 1.58,61 på 800 m og 4.01,4 på 1500 m, begge oppnådd i 1976. Ho la opp etter OL-sesongen 1976.

Kjelder

 
 
Denne artikkelen bygger på «Gunhild Hoffmeister» frå ,  den 26. august 2014.  
Denne artikkelen bygger på «Gunhild Hoffmeister» frå ,  den 26. august 2014.  
Denne artikkelen bygger på «Gunhild Hoffmeister» frå ,  den 26. august 2014.  
 

Tyske friidrettsutøvarar
Mellomdistanseløparar
Europameistrar i friidrett
Olympiske sølvmedaljevinnarar for Aust-Tyskland
Olympiske bronsemedaljevinnarar for Aust-Tyskland
Medaljevinnarar under sommar-OL 1972
Austtyske deltakarar under sommar-OL 1972
Friidrettsutøvarar under sommar-OL 1972
Medaljevinnarar under sommar-OL 1976
Austtyske deltakarar under sommar-OL 1976
Friidrettsutøvarar under sommar-OL 1976
Songen Have You Never Been Mellow

«Have You Never Been Mellow» er ein popsong skriven av John Farrar for Olivia Newton-John som tittelsporet på albumet med same namn.

I mars 1975 vart singelen den andre førsteplassen til Newton-John på rad på den amerikanske Billboard Hot 100 og han toppa òg Billboard Hot Adult Contemporary Singles-lista. «Have You Never Been Mellow» heldt fram suksessen Newton-John hadde som såkalla «crossover-artist» då songen òg nådde 3. plassen på Hot Country Singles-lista.

Songen vart nominert til Grammyprisen for beste kvinnelege popvokal det året. 

I USA var singelen den fjerde på rad for Newton-John som selde til gullplate etter eit sal på 1 million eksemplar. «Have You Never Been Mellow» nådde òg toppen av singellista i Canada, 10. plass i Australia og 26. plass i Japan, men gjorde det heller dårleg elles i verda.

Lister

Andre versjonar
Songen vart framført som ein del av Broadway-musikalen Xanadu i 2007. 

Det nederlandske bandet Party Animals sampla songen i 1996 på hitten deira «Have You Ever Been Mellow». Denne songen nådde toppen av den nederlandske singellista. 

Punkbandet the Feederz spelte songen i 1984 på debutalbumet Ever Feel Like Killing Your Boss?. Nip Drivers var eit anna punkbandet som spelte inn songen. 

Den australske songaren James Reyne spelte songen (berre kalla «Mellow») i 2004 på Speedboats for Breakfast. Den belgiske artisten Netsky sampla songen på debutalbumet Netsky i 2010. 
Me First and the Gimme Gimmes song songen i 2011 på EPen Go Down Under.

Ein fransk versjon av songen vart spelt av Nicole Rieu, kalla «Ma maison au bord de l'eau», i 1975.

Kjelder
Denne artikkelen bygger på «Have You Never Been Mellow (song)» frå ,  den 26. august 2014. 
 oppgav desse kjeldene:

Songar frå 1975
Singlar frå 1975
Olivia Newton-John-songar
Songar på toppen av Billboard-lista
Nummer-ein-singlar i Canada
Songar skrivne av John Farrar
Softrocksongar
Songar produserte av John Farrar
Please Mr. Please

«Please Mr. Please» er ein popsong frå 1975 av den australske songaren Olivia Newton-John. Songen vart skriven av Bruce Welch og John Rostill, begge medlemmar av det britiske bandet til Cliff Richard, The Shadows. Welch hadde opphavleg spelt inn songen for seg sjølv i 1974 utan suksess. Songen vart gjeven ut på Newton-John-albumet Have You Never Been Mellow.

Han vart gjeven ut som singel i 1975 og nådde topp 10 på tre Billboard-lista i USA det året. På poplista nådde songen 3. plassen i august 1975, og låg inne på topp 40 i 12 veker. Dette var den femte singelen på rad Newton-John hadde inne på topp 10 på denne lista. På countrylista nådde songen femteplassen og på adult contemporary-lista låg songen på toppen av lista i tre veker. Singelen selde til gullplate i USA.

«Please Mr. Please» vart sungen på tsjekkisk som «Nechci Už Víc» av Helena Blehárová og på finsk som «Viistoista Siis» av Taiska. Han er òg sungen på fransk av Claude François som «Pourquoi pleurer?».

Liste

Kjelder
Denne artikkelen bygger på «Please Mr. Please» frå ,  den 26. august 2014. 
 oppgav desse kjeldene:

Bakgrunnsstoff
 

Songar frå 1975
Singlar frå 1975
Olivia Newton-John-songar
Nummer-ein-singlar i Canada
Songar skrivne av John Rostill
Songar skrivne av Bruce Welch
Songar produserte av John Farrar
Karin Burneleit

Karin Burneleit, gift Krebs, () er ein tysk tidlegare friidrettsutøvar, fødd i dåverande Gumbinnen, seinare Gusev i Kaliningrad oblast i dagens Russland. Ho tevla for Aust-Tyskland då ho vart europameister på 1500 m i 1971.

Aktiv
Burneleit var medlem av SC Dynamo Berlin og tevla på mellomdistansane 800 m og 1500 m. I 1968 vart ho innandørs europameister på 800 m. Same året vart ho austtysk meister på 800 m, hennar einaste nasjonale meisteritittel utandørs. Om hausten deltok ho så på 800 m under sommarleikane i Mexico-byen, og vart slått ut i semifinalane.

Høgdepunktet for Burneleit kom i europameisterskapen 1971 i Helsingfors. Her vann ho 1500-meteren på verdsrekordtida 4.09,6. Under dei olympiske sommarleikane 1972 vart ho nummer fire på 1500 m, trass i den sterke tida 4.04,1. I 1974 fekk ho sølvmedaljen på 1500 m i EM innandørs.

Kjelder
Denne artikkelen bygger på «Karin Burneleit» frå ,  den 26. august 2014.  
 

Tyske friidrettsutøvarar
Austtyske deltakarar under sommar-OL 1968
Friidrettsutøvarar under sommar-OL 1968
Austtyske deltakarar under sommar-OL 1972
Friidrettsutøvarar under sommar-OL 1972
Helga Seidler

Helga Seidler () er ein tysk tidlegare friidrettsutøvar frå Oberneuschönberg i Sachsen. Ho vann to EM-gull i 1971 og vart olympisk meister i 1972 for Aust-Tyskland på 4x400 m stafett.

Aktiv
Seidler vart i 1971 suveren europameister på 400 m under friidretts-EM i Helsingfors. Tida 52,14 sekundar var ei lita forbetring av hennar eigen seks veker gamle nasjonale rekord på distansen. Ho sprang så tredjeetappen for Aust-Tyskland då laget vann 4x400 m stafett på avslutningsdagen i meisterskapen.

Under sommar-OL 1972 i München vart Seidler nummer fire på 400 m, landsmannen Monika Zehrt vann OL-gullet. Dei to sprang dei to siste etappane for det austtyske laget som seinare i olympiaden sette ny verdsrekord med tida 3.22,9 og vann ein overbevisande siger framom USA.

Kjelder
Denne artikkelen bygger på «Helga Seidler» frå ,  den 26. august 2014.  
 

Tyske sprintarar
Europameistrar i friidrett
Olympiske meistrar for Aust-Tyskland
Medaljevinnarar under sommar-OL 1972
Austtyske deltakarar under sommar-OL 1972
Friidrettsutøvarar under sommar-OL 1972
Karin Balzer

Karin Balzer () er ein tysk tidlegare friidrettsutøvar frå Magdeburg. Ho vart olympisk meister på 80 meter hekk i 1964, og vann tre strake EM-gull på same korthekken i tida 1966-71. Balzer tevla for Aust-Tyskland.

Aktiv
Balzer deltok for det alltyske laget under sommar-OL 1960 i Roma, men vart slått ut på spesialdistansen 80 m hekk. I 1962 tok ho sølvmedaljen på same distansen under friidretts-EM i Beograd.

Balzer opplevde sin fyrste store triumf då ho vann korthekken under dei olympiske leikane i Tokyo i 1964. I 1966 sikra ho seg i Budapest den fyrste av tre EM-titlar i hekkeløp, seinare vann ho i Aten i 1969 og i Helsingfors 1971, då korthekkøvinga var forlenga til 100 meter hekk. Meisterskapen i Helsingfors gav henne også ein sølvmedalje på 4x100 m staftt med det austtyske laget. Innimellom EM-triumfane vann ho korthekken under Europacupen for lag både i 1967 og 1970.

Under sommar-OL 1972 i München avslutta Balzer si lange karriere med ein bronsemedalje på 100 m hekk.

I åra 1962-72 vann Balzer 12 gullmedaljar i austtyske meisterskap, flest på korthekken, men også i femkamp, lengdehopp og på 200 m.

Sonen Falk Balzer tevla på høgt internasjonal nivå på 110 m hekk.

Kjelder 

 
Denne artikkelen bygger på «Karin Balzer» frå ,  den 26. august 2014.  
 

Tyske hekkeløparar
Europameistrar i friidrett
Olympiske meistrar for Tyskland
Olympiske bronsemedaljevinnarar for Aust-Tyskland
Tyske deltakarar under sommar-OL 1960
Friidrettsutøvarar under sommar-OL 1960
Medaljevinnarar under sommar-OL 1964
Tyske deltakarar under sommar-OL 1964
Friidrettsutøvarar under sommar-OL 1964
Austtyske deltakarar under sommar-OL 1968
Friidrettsutøvarar under sommar-OL 1968
Medaljevinnarar under sommar-OL 1972
Austtyske deltakarar under sommar-OL 1972
Friidrettsutøvarar under sommar-OL 1972
Folk frå Magdeburg
You're the One That I Want

«You're the One That I Want» er ein song skriven av John Farrar for filmversjonen av musikalen Grease i 1978. Han vart framført av John Travolta og Olivia Newton-John. Singelen er ein av dei mestseljande gjennom tidene med over 6 millionar kopiar i USA, Storbritannia, Tyskland og Frankrike.

Då han kom ut samstundeds med filmen (som vart særs populær verda over) vart singelen ein enorm internasjonal hit og nådde førsteplassen i mange land. I USA nådde singelen toppen av Billboard Hot 100-lista i ei veke i juni 1978, og selde til platinaplate etter 2 millionar selde eksemplar. Han toppa òg UK Singles Chart i ni veker sommaren 1978 fleire månader før filmen kom til landet. I Noreg låg songen heile 18 veker på toppen av VG-lista, stort sett heile hausten 1978, og låg i alt 28 veker inne på lista. 

Fram til 2013 var singelen den femte mestseljande singelen gjennom tidene i Storbritannia, der han aleine har seld 2 millionar eksemplar.

1998-utgåva
Ein dance-versjon av songen vart gjeven ut som singel i Storbritannia i 1998 og nådde då fjerdeplassen.

Lister

Andre versjonar
I 1993 gav Epic Records ut ei innspeling frå Grease - Original London Cast Recording med Craig McLachlan og Deborah Gibson. Denne versjonen nådde 13. plassen i Storbritannia.

Dei britiske komikarane Arthur Mullard og Hylda Baker gav ut ein versjon av songen i 1978. Songen er kanskje mest hugsa for ei dårleg framføring av songen på Top of the Pops, der både Mullard og Baker song falskt og feil tekst. Denne versjonen nådde 22. plass i Storbritannia. Dei tyske komikarane Dieter Hallervorden og Helga Feddersen gav òg ut ein parodiversjon av songen kalla «Du, die Wanne ist voll». Denn nådde fjerdeplassen i Tyskland.

I 1982 spelte Alvin and the Chipmunks og Charlene the Chipette inn songen for albumet The Chipmunks Go Hollywood.

I 2004 gav The Beautiful South ut ein versjon av songen på albumet Golddiggas, Headnodders and Pholk Songs.

I 2012 vart ein versjon av Angus & Julia Stone nytta i ein reklame for Sky (UK and Ireland).

Kjelder
Denne artikkelen bygger på «You're the One That I Want» frå ,  den 26. august 2014. 
 oppgav desse kjeldene:

	

Songar frå 1978
Singlar frå 1978
Singlar frå 1993
Singlar frå 1998
Songar på toppen av Billboard-lista
Nummer-ein-singlar i Storbritannia
Nummer-ein-singlar på European Hot 100 Singles
Nummer-ein-singlar i Tyskland
Nummer-ein-singlar i Australia
Nummer-ein-singlar i Sverige
Nummer-ein-singlar i Sveits
Songar på toppen av VG-lista
Olivia Newton-John-songar
John Travolta-songar
Debbie Gibson-songar
Duettar
Songar skrivne av John Farrar
Songar produserte av John Farrar
Summer Nights frå Grease

«Summer Nights» er ein popsong frå musikalen Grease. Han er skriven av Jim Jacobs og Warren Casey, og den mest kjende versjonen vart spelt inn av John Travolta og Olivia Newton-John for filmversjonen av musikalen i 1978 og gjeven ut som singel same året. 

«Summer Nights» vart ein stor hit i både USA og Storbritannia sommaren 1978. Han finst på filmmusikkalbumet frå filmen og var ein av fleire hitsinglar frå filmen. Delar av songen vart introdusert for eit nytt publikum då han vart gjeven ut i 1990-åra som ein del av ein medley av fleire songar frå filmen.

Bakgrunn 
I filmversjonen av Grease, spelar Travolta og Newton-John hovudrollene Danny Zuko og Sandy Olsson.

Songen handlar om ei sommarforhold mellom Danny og Sandy, som enda då Sandy skal flytte attende til Australia med familien sin. Sandy får etter kort tid vite at familien hennar skal bli verande i USA og byrjar så på Rydell High School, der Danny òg er elev.

Kvar for seg møter både Danny og Sandy venen sine og fortel om sommarforholdet.

Lister
«Summer Nights» nådde femteplassen på Billboard Hot 100, og låg to veker på tredjeplassen på Cash Box-lista. Songen låg sju veker på toppen av singellista i Storbritannia. Denne singelen tok då over for «You're the One That I Want», frå same filmen, og Travolta-Newton-John hadde då lege samanhengande 16 veker på førsteplassen i Storbritannia i 1978. I Noreg nådde singelen andreplassen i fire veker mot slutten av 1978, medan «You're the One That I Want» samstundes låg på førsteplassen. 

I 2010 rangerte Billboard songen på niandeplassen på lista deira over beste sommarsongar gjennom tidene.

Songen har per 2010 seld 3,2 millionar eksemplar.

Andre versjonar
 Brighton-bandet 14 Iced Bears spelte songen i 1990 for ''Alvin Lives (In Leeds
 Ska-punkbandet Less Than Jake spelte songen i 1996 for EPen «Greased».
 Songen er framført i fleire fjernsynsseriar og reklamar, som Glee.

Kjelder
Denne artikkelen bygger på «Summer Nights (Grease song)» frå ,  den 26. august 2014. 
 oppgav desse kjeldene:

Songar frå 1978
Singlar frå 19780
Olivia Newton-John-songar
John Travolta-songar
Nummer-ein-singlar på European Hot 100 Singles
Nummer-ein-singlar i Storbritannia
Duettar
Hopelessly Devoted to You

«Hopelessly Devoted to You» er ein song skriven av John Farrar. Han vart opphavleg framført av Olivia Newton-John i filmversjonen av Grease. Songen vart nominert til Oscarprisen for beste originale song, men tapte for «Last Dance» frå Thank God It's Friday. 

Halvvegs gjennom filminga av filmen, hadde ikkje songen, som Newton-John i følgje kontrakten skulle synge solo i filmen, vorte skriven enno. Farrar, som var den personlege produsenten til Newton-John, skreiv songen og gav han til produksjonstemaet for filmen. Dei nølte først, men godkjende etter kvart songen. Filminga og innspelinga av songen fann stad etter at resten av filmen var over.

Newton-framførte songen på Grammy-prisutdelinga året etter. Songen nådde tredjeplassen på Billboard Hot 100 og sjuandeplassen på Easy Listening-lista. På country-lista vart songen den første songen hennar på over to år som nådde topp 20.

Lister

Sonia-versjonen

I 1994 tok Sonia over rolla som Sandy ved ein West End-produksjon av Grease, og erstatta Debbie Gibson. Samstundes gav ho ut ein coverversjon av denne songen. Singelen kom ut i juni 1995 og nådde 61. i Storbritannia.

Andre versjonar
I 2003, spelte den engelsk-irske jentegruppa Girls Aloud inn ein versjon for Greasemania. 
 Kristin Chenoweth sin rollefigur Olive Snook syng songen i Pushing Daisies i 2007.
Songen vart sungen i Glee i 2012 av Darren Criss-figuren Blaine Anderson.

Kjelder
Denne artikkelen bygger på «Hopelessly Devoted to You» frå ,  den 26. august 2014. 
 oppgav desse kjeldene:

Bakgrunnsstoff
 

Songar frå 1978
Singlar frå 1978
Singlar frå 1994
Olivia Newton-John-songar
Sonia-songar
Songar skrivne av John Farrar
Softrocksongar
Heide Rosendahl

Heidemarie Rosendahl, gift Ecker-Rosendahl, () er ein tysk friidrettsutøvar som tevla for Vest-Tyskland. Ho vann to gullmedaljar og ein sølvmedalje under Sommar-OL 1972 i München. Året i førevegen vart ho europameister i femkamp.

Aktiv
Rosendahl tok sølvmedaljen i femkamp under EM i friidrett 1966 i Budapest. Ho var småskadd under dei olympiske leikane 1968 i Mexico-byen, og vart nummer 18 i lengdehopp og trekte seg frå femkamptevlinga. Året etter sette ho verdsrekord i femkamp med 5155 poeng. I 1970 sette ho ny verdsrekord i lengdehopp med 6,84 m då ho sigra i universiaden i Torino. Rekorden stod i fem år.

Rosendahl vann gullmedaljen i femkampen under friidretts-EM 1971 i Helsingfors. I same meisterskapen fekk ho bronsemedaljen i lengdehopp med sluttresultatet 6,66 meter.  

Under dei olympiske sommarleikane i München i 1972 vann Rosendahl lengdetevlinga med eit hopp på 6,78 meter, ein centimeter lengre enn det Diana Jorgova frå Bulgaria oppnådde. I femkampen tok ho sølvmedalajen, med 4 791 poeng hamna ho ti poeng bakom gullvinnaren Mary Peters frå Storbritannia. Til sist i olympiaden var Rosendahl med på det vesttyske stafettlaget som vann 4 x 100 meter stafett med tid 42,81 sekundar, ny verdsrekord.

Rosendahl slutta som aktiv etter 1973-sesongen. Ho er gift med ein USA-amerikansk basketballspelar og er mor til stavhopparen Danny Ecker.

Kjelder
Denne artikkelen bygger på «Heide Ecker-Rosendahl» frå ,  den 26. august 2014.  
 

Tyske mangekjemparar
Tyske lengdehopparar
Europameistrar i friidrett
Olympiske meistrar for Vest-Tyskland
Olympiske sølvmedaljevinnarar for Vest-Tyskland
Vesttyske deltakarar under sommar-OL 1968
Friidrettsutøvarar under sommar-OL 1968
Medaljevinnarar under sommar-OL 1972
Vesttyske deltakarar under sommar-OL 1972
Friidrettsutøvarar under sommar-OL 1972
A Little More Love av Olivia Newton-John

«A Little More Love» var den første singelen til den australske popsongaren Olivia Newton-John frå albumet hennar Totally Hot i 1978. Han vart ein stor hit verda over og nådde fjerdeplassen i Storbritannia og tredjeplassen i USA. I Canada låg han tre veker på andreplassen i februar og mars 1979, og vart den sjuande største hitten i Canada det året. I USA rangerte magasinet Billboard «A Little More Love» som den 17. mest populære songen i 1979, og Cash Box rangerte han på 23. plass for året, der han hadde nådd fjerdeplassen som den høgaste plasseringa.

Songen er å høyde i den animerte skrekk-komedien Monster House frå 2006.

Lister

Kjelder

Denne artikkelen bygger på «A Little More Love av Olivia Newton-John» frå ,  den 26. august 2014. 
 oppgav desse kjeldene:

Bakgrunnsstoff
 

Songar frå 1978
Singlar frå 1979
Olivia Newton-John-songar
Songar skrivne av John Farrar
Songar produserte av John Farrar
Magic av Olivia Newton-John

«Magic» er ein song frå 1980 som vart ein hit for Olivia Newton-John frå albumet til filmen Xanadu. Songen nådde toppen av Billboard Hot 100-lista, der han låg i fire veker frå 2. august 1980. Han nådde òg fjerdeplassen på den australske lista og 32. plass i Storbritannia.

«Magic» vart den største Adult Contemporary-hitten til Newton-John, og den største pophitten hennar fram til «Physical» låg på toppen av Hot 100 i ti veker i 1981. Magasinet Billboard rangerte «Magic» som den tredje mest populære singelen i 1980, berre bak «Call Me» av Blondie og «Another Brick in the Wall, Part II» av Pink Floyd.

Innhald
MCA vinylsingel
"Magic" – 4:25
"Fool Country" – 2:29

Jet vinylsingel
"Magic" – 4:25
"Whenever You're Away From Me" – 4:22

Lister

2011-versjon

«Magic (Peach & Murphy remix)» var ein ny remix av songen frå 1980. I mai 2011 vart songen miksa av to australiarar, DJ Dan Murphy og Steve Peach , som laga ein ny dance-versjon av songen. Newton-John song ny vokal på songen. Inntektene av singelen gjekk til den humanitære gruppa WACCI. 

Det vart laga ein musikkvideo for den nye miksen i Sydney i Australia og i eit forsøk på kome inn i Guinness rekordbok for største besetning i ein musikkvideo, vart det nytta 350 personar. Newton-John er ikkje med i videoen.

Lister

Andre versjonar
 Ein ny versjon av songen av Stimulator vart nytta i reklamar for Macy's. Denne versjonen vart òg nytta i filmen Ella Enchanted.
 Sanna Nielsen spelte ein versjon av songen i 2008 på Stronger.
 Songen vart òg framført i musikalversjonen av Xanadu.
 Songen er med ei kort stund i fjernsynsserien Glee. 
 Ein versjon av songen vart sungen av  Meaghan Jette Martin for Disney Channel-filmen Wizards of Waverly Place: The Movie. 
 Ein versjon av Louise Tollson er med i filmen Gas Food Lodging.

Kjelder
Denne artikkelen bygger på «Magic (Olivia Newton-John song)» frå ,  den 26. august 2014. 
 oppgav desse kjeldene:

Bakgrunnsstoff
 

Songar frå 1980
Singlar frå 1980
Olivia Newton-John-songar
Songar på toppen av Billboard-lista
Songar skrivne av John Farrar
Songar produserte av John Farrar
Nummer-ein-singlar i Canada
Xanadu av Olivia Newton-John og Electric Light Orchestra

«Xanadu» er tittelsporet frå filmmusikkalbumet Xanadu og kjenningsmelodien frå filmen med same namn frå 1980. Songen er eit samarbeid mellom Electric Light Orchestra (ELO) og Olivia Newton-John. Newton-John syng hovudvokalen, medan ELO (Jeff Lynne) syng korvokal.

Singelen nådde toppen av salslistene i mange land, mellom anna vart det den einaste førsteplassen til ELO i Storbritannia, der han låg i to veker i juli 1980. Songen nådde åttandeplassen på Billboard Hot 100 i USA. Dette vart den første songen som byrja med bokstaven X som nokon gong som gjekk inn på Billboard Hot 100. I Noreg låg songen i alt seks veker på toppen av VG-lista.

Lister

Medverkande
Olivia Newton-John - Vokal
Jeff Lynne - Gitar, klaverinstrument, korvokal
Bev Bevan - Trommer, perkusjon
Richard Tandy - Klaverinstrument
Kelly Groucutt - Bass, korvokal
Louis Clark - Strykarar

Andre versjonar
I 2000 spelte Jeff Lynne inn songen på ny med sin eigen vokal for plateboksen Flashback og All Over the World.

Den australske dance-artisten Kirsty K. nådde 71. plassen i Australia med ein versjon av songen i 1996. I 2009 spelte den skotske songaren Sharleen Spiteri inn songen for albumet The Movie Songbook i 2010. Denne vrsjonen nådde 71. plassen i Storbritannia

Karin Glenmark spelte songen på svensk i 1980. Versjonen hennar låg på Svensktoppen i 10 veker i slutten av 1980. I 1980 spelte òg Ingmar Nordströms, Flamingokvintetten og Wizex inn versjonar på svensk.

Kjelder

Denne artikkelen bygger på «Xanadu (song)» frå ,  den 26. august 2014. 
 oppgav desse kjeldene:

Bakgrunnsstoff
Songanalyse

Songar frå 1980
Singlar frå 1980
Olivia Newton-John-songar
Electric Light Orchestra-songar
Songar produserte av Jeff Lynne
Songar skrivne av Jeff Lynne
Nummer-ein-singlar i Storbritannia
Nummer-ein-singlar på European Hot 100 Singles
Nummer-ein-singlar i Tyskland
Nummer-ein-singlar i Nederland
Songar på toppen av VG-lista
Dannii Minogue-songar
Flamingokvintetten-songar
Wizex-songar
Ingmar Nordströms-songar